Here is a page extracted from Wikipedia that may contain CSS, HTML, and a lot of unformatted text.

Title: इलाहाबाद उच्च न्यायालय
Content: प्रयागराज उच्च न्यायालय (prayagraj High Court) भारत के उत्तर प्रदेश राज्य कय उच्च न्यायालय हय। भारत मा स्थापित सबसे पुरान उच्च न्यायालयन मा से एक अहै। ई 1869 से काम करत अहै।

इतिहास 
इलाहाबाद उच्च न्यायालय मूल रूप से ब्रिटिश राज मा भारतीय उच्च न्यायालय अधिनियम 1861 के अन्तर्गत आगरा मा 17 मार्च 1866 का स्थापित कीन गा रहा। उत्तरी-पश्चिमी प्रान्तों के बरे  स्थापित एह न्यायाधिकरण के पहिले मुख्य न्यायाधीश रहे सर वाल्टर मॉर्गन। सन् 1869 मा एहका आगरा से  इलाहाबाद स्थानान्तरित कइ दीन गवा। 11 मार्च 1919 का एह कय नाम बदलि के 'इलाहाबाद उच्च न्यायालय' रख दीन गा।

2 नवम्बर 1925 का अवध न्यायिक आयुक्त ने अवध सिविल न्यायालय अधिनियम 1925 के गवर्नर जनरल से पूर्व स्वीकृति लइ के  संयुक्त प्रान्त विधानमण्डल द्वारा अधिनियमित करवाइ के एह न्यायालय का अवध चीफ कोर्ट के नाम से लखनऊ मा प्रतिस्थापित करवाय देहें। काकोरी काण्ड कय ऐतिहासिक मुकद्दमें कय निर्णय अवध चीफ कोर्ट लखनउवै मा दीन गा रहा। 

25 फरवरी 1948 का, उत्तर प्रदेश विधान सभा एक प्रस्ताव पारित कइ के राज्यपाल द्वारा गवर्नर जनरल से ई अनुरोध कीन गवा कि अवध चीफ कोर्ट लखनऊ अव प्रयागराज हाई कोर्ट का मिलाइ के एक कय दीन जाय। एह्कय परिणाम ई भवा कि लखनऊ अउर इलाहाबाद के द्विनव (प्रमुख व उच्च) न्यायालयन का 'इलाहाबाद उच्च न्यायालय' नाम से जाना जाय लाग अउर एहकै सगरौ कामकाज प्रयागराज से चलै लाग। हाँ एतना जरूर भा कि हाई कोर्ट कय एक स्थाई बेंच लखनऊ मा बनी रह्य दीन गय जेहसे सरकारी काम मा व्यवधान न आवय। 

जब उत्तराखण्ड राज्य कय गठन 2000 भवा, उच्च न्यायालय के कार्यक्षेत्र मा से उत्तराखण्ड कै तेरह जिला निकार के उत्तराखण्ड उच्च न्यायालय से सम्बद्ध कइ दीन गएँ जेह कय मुख्यालय नैनीताल मा अहै।

हिन्दी मा फैसला कै प्रति
दिसम्बर 2018 मा इलाहाबाद उच्च न्यायालय निर्णय लेहे अहै कि साल 2019 के जनवरी महीने से सभी फैसलऽन कै हिन्दी मा अनूदित कॉपी भी उपलब्ध करायी जाए।

मुख्य न्यायधीश

सन्दर्भ

बाहरी कड़ियाँ

इलाहाबाद उच्च न्यायालय कै अधिकृत जालस्थल
 इलाहाबाद उच्च न्यायालय कय निर्णय सूचना व्यवस्था
 इलाहाबाद उच्च न्यायालय कय इतिहास

भारत कय उच्च न्यायालय